باشترە واز لە تۆمەتبارکردن بە تیرۆر و زمانى هەڕەشە بهێنرێت چونکە سەردەمانێکیش پارت و ڕێکخراوى شێوەى ئاکەپەى ئەردۆگان لەخانەى یاساغ دابوون ئەگەر نەڵێین تیرۆر کەچى ئەمڕۆ حوکمڕانى دەکەن. ئیتر کاتى ئەوە هاتوە ئامرازەکانى ئاشتى تاقیبکرێتەوە و نەختێک مۆلەت بە تفەنگەکان بدرێت ، چون ڕێگا سەربازییە جۆراوجۆرەکان ئەزمایشکران و ئەنجامى نەبوو جگە لە بەکوشتدان وبەهەدەردانى دەیانهەزار لە هاووڵاتیانى تورکیاو ملیارەها دۆلار کە دەکرا لە پرۆژەى زۆر گەورەى خزمەتگوزارى سەرفکرایە.